徐恪

徐恪（），字公肅，號海虞，直隶蘇州府常熟縣 (今江蘇省常熟市）人，明朝政治人物，官至南京工部侍郎。十二月初十日生。

 生平 
景泰七年（1456年）丙子科應天鄉試第十二名舉人，成化二年（1466年），登丙戌科進士，三年二月授工科給事中《明宪宗纯皇帝实录卷之三十九》：成化三年二月丁巳，授进士賀欽、胡智、張謙、成實、俞澤、陳鶴、董旻、楊理、芮畿、趙杲、張琳、徐恪為給事中，欽、智戶科；謙、實禮科；澤、鶴、旻兵科；理、畿、杲刑科；琳、恪工科；蕭龍、俞俊為南京給事中，龍戶科；俊刑科。。十一年（1475年）正月出為湖廣左參議，二十年九月升河南右參政。請求賑災陝西饑荒。

弘治元年（1488年）二月，升河南右布政使《大明孝宗敬皇帝實錄·卷之十一》：弘治元年二月丙辰 升浙江布政司左參政吳繹思、江西右參政秦民悅、河南右參政徐恪、福建左參政陳賓、廣東左參政謝瑀、雲南右參政熊祥、湖廣左參政王道、山西左參政劉忠、福建按察司按察使謝綬俱為布政司右布政使：繹思等俱本司；道，山東；忠，四川；綬，廣西。，轉左。弘治四年，升爲右副都御史，巡撫許州等地。其為人執法嚴明，糾正各地弊病，為當地豪強王族所不悅。明孝宗知其賢，責怪平樂王、義寧王，后命徐與湖廣巡撫韓文互調職位。當時百姓罷市，哭泣相送者數十里不絕。其在湖廣與岐王相爭，被彈劾改為南京工部右侍郎。弘治十一年因病致仕，十六年三月卒《大明孝宗敬皇帝實錄·卷之一百九十七》：弘治十六年三月，致仕南京工部右侍郎徐恪卒。恪字公肃，直隶常熟县人。成化二年进士，授工科给事中，升湖广布政司左参议。时中贵岁于武当取笋以贡，己而欲并及荆襄郧阳诸府，恪执不可，事遂已。历升河南右参政、左布政使，徽王府承奉司自置吏，恪以为非制，革之，王怒，奏恪侮已， 上直恪而遗书于王。迁右副都御史巡抚其地，抑豪右，宽逋赋，而均徭役一事，民尤便之。改巡抚湖广，适藩王之国，中使载盐数百艘，抑市于民，恪捕其为首者置于法，盐久格不得售。弘治八年内批迁南京工部右侍郎，恪以升职不由外廷论荐，上疏自明，且求退甚力，朝廷勉留之，乃供职，十一年引疾乞休，致给驿归，至是卒。恪临终，戒其子如魏尚书骥语，令勿乞身后恩，已而巡按御史特为之请，乃赐祭葬如例。恪嗜学，性详慎，凡利于国与民者必行其志，不恤利害，始终不易，故自树立有足称云。《明史》（卷185）：“徐恪，字公肅，常熟人。成化二年進士。授工科給事中。中官欲出領抽分廠，恪等疏爭。中官怒，請即遣恪等，將摭其罪，無所得乃已。出為湖廣左參議，遷河南右參政。陝西饑，當轉粟數萬石。恪以道遠請輸直，上下稱便。弘治初，歷遷左、右布政使。徽王府承奉司違制置吏，恪革之。王奏恪侵侮，帝賜書誡王。河徙逼開封，有議遷藩府三司於許州者，恪言非便，遂寢。四年拜右副都御史，巡撫其地。奏言：「秦項梁、唐龐勛、元方谷珍輩往往起東南。今東南民力已竭，加水旱洊臻，去冬彗掃天津，直吳、越地。乞召還織造內臣，敕撫按諸臣加意拊循，以弭異變。」帝不從。故事，王府有大喪，遣中官致祭，所過擾民。成化末，始就遣王府承奉。及帝即位，又復之。恪請如先帝制，並條上汰冗官、清賦稅、禁科擾、定贖例、革抽分數事，多議行。戶部督逋急，恪以災變請緩其事。御史李興請於鄖陽別設三司，割南陽、荊州、襄陽、漢中、保寧、夔州隸之。恪陳五不可，乃止。恪素剛正。所至，抑豪右，祛奸弊。及為巡撫，以所部多王府，持法尤嚴，宗人多不悅。平樂、義寧二王遂訐恪減祿米、改校尉諸事。勘無驗，坐恪入王府誤行端禮門，欲以平二王忿。帝知恪無他，而以二王幼，降敕切責，命湖廣巡撫韓文與恪易任。吏民罷市，泣送數十裏不絕。屬吏以羨金贐，揮之去。至則值岐王之國，中使攜鹽數百艘，抑賣於民，為恪所持阻不行。其黨密構於帝。居一歲，中旨改南京工部右侍郎。恪上疏曰：「大臣進用，宜出廷推，未聞有傳奉得者。臣生平不敢由他途進，請賜罷黜。」帝慰留，乃拜命。勢要家濫索工匠者，悉執不予。十一年考績入都，得疾，遂致仕，卒。”。

家族
曾祖徐伯皋。祖父徐孟明。父徐敏叔。嫡母周氏，生母張氏。慈侍下。娶許氏。《成化二年進士登科錄》

参考文献

Ke
Category:常熟人
Category:南京工部侍郎
Category:明朝河南布政使
Category:明朝副都御史
Category:明朝湖廣巡撫
Category:明朝河南巡撫
Category:明朝工科給事中
Category:景泰七年丙子科應天鄉試舉人